
Pénzügyi és Igazgatási Bizottság határozata:

A bizottság felkéri a Zalakarosi Közös Önkormányzati Hivatalt, hogy a Zalakaros Közbiztonságáért Közhasznú Közalapítvány beszámolója napirend kapcsán az alábbiakról tájékoztassa a közalapítvány kuratóriumának elnökét:
A napirend tárgya az előző évi munkáról szóló beszámoló. Ennek keretében az alábbiakat kérje be a hivatal az elnöktől, hogy a jövő héten a képviselőtestület érdemben tárgyalni tudja a napirendi pontot:
· a zalaegerszegi törvényszék felé leadott egyszerűsített éves beszámolót a mellékletekkel együtt
· szöveges beszámoló az alapítvány 2022. évi tevékenységéről
· könyvvizsgálói jelentést
· a közhiteles nyilvántartásból megállapítható, hogy a közalapítvány a 2021. évről szóló egyszerűsített éves beszámolót nem nyújtotta be a bíróság számára. A hivatal kérje fel az elnököt, hogy a beszámoló közzétételéről haladéktalanul gondoskodjon, és a közzétett beszámolót szintén a jövő heti ülésre küldje meg a képviselőtestület számára.

